Diari Oficial de la Generalitat Valenciana


Sumari del DOGV 322, del 27-12-1985 (1985/805492)

DECRET 190/1985, de 9 de desembre, del Consell de la Generalitat Valenciana , pel que es regulen els torns de vol esportiu dels coloms missatgers i dels coloms esportius.
--------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/12/09/190/dof/vci/html**

### Dades del document

Número de DOGV
:   322

Data del DOGV
:   27-12-1985

Secció del DOGV
:   DISPOSICIONS GENERALS

Número del document
:   1985/805492


Data del document
:   09-12-1985

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 190/1985, de 9 de desembre, del Consell de la Generalitat Valenciana, pel qual es regulen els torns de vol esportiu dels coloms missatgers i dels coloms esportius.  
Correspon a la Generalitat Valenciana la promoció i regulació de l'esport, en virtut de l'establert a l'article 31.28 de l'Estatut d'Autonomia i del que disposa el Reial Decret 4099/1982, de 29 de desembre, pel qual es transfereixen les funcions i serveis que afecten a aquesta matèria.   
A la Comunitat Valenciana són ja tradicionals la pràctica dels Esports de la Colombicultura (coloms esportius) i la Colombofilia (coloms missatgers). No obstant això, la realitat demostra que són incompatibles els vals simultanis d'ambdues classes de coloms, i és per això que resulta imperatiu per a l'Administració Autonòmica d'establir les condicions legals escaients, per a l'aconseguiment de que la utilització de l'espai aèri pels esportistes de totes dues aficions, es faça amb harmonia i solidaritat. Per tant és necessari d'establir uns torns de val, com l'únic mitjà possible per a que tots els esportistes puguen desplegar la seua activitat esportiva diariament i amb estricta aplicació del Dret d'igualtat davant la llei que la Constitució Espanyola garanteix a tothom en l'article 14.   
Malgrat tot, el propòsit d'aquesta disposició el que junt al respecte del principi d'igualtat, impere també el principi de la cooperació apropant a tots dos col·lectius d'esportistes, i integrant els seus legitims representants en Comissions Mixtes que siguen les responsables de vigilar l'acompliment de les normes de relació entre els dos esports.   
En virtut d?açò, i a proposta del Conseller de Cultura, Educació i Ciència, prèvia deliberació del Ple del Consell de la Generalitat Valenciana, en la seua sessió del dia 9 de desembre de 1985.   
DISPOSE:   
Article primer  
En l'àmbit territorial de la Comunitat Valenciana, el val esportiu dels coloms missatgers i dels esportius s'ajustarà als torns de val que estableix aquest Decret o, quan pertoque, als procediments que s'hi assenyalen per a determinar-los.   
Article segon  
Els torns de val, segons aquesta norma, seran: des de les 15 hores del dia d'entrada en vigor d'aquest Decret fins a la mateixa hora de l'endemà els coloms esportius, i es continuarà així alternativament mentre no s'arribe a altres acords segons els procediments establerts en l'article tercer.   
Article tercer  
1. En l'àmbit de la Comunitat Valenciana es constituirà una Comissió Mixta Autonòmica integrada per representants de les federacions de Colombicultura i Colombofilia, la missió de la qual serà vigilar el compliment adequat de les normes de relació en la pràctica de tots dos esports.   
2. Als municipis on es practiquen les dues modalitats esportives, es podran constituir comissions mixtes facultades per a establir horaris de val diferents dels assenyalats en l'article segon.   
3. La composició, el funcionament i les competències de les comissions mixtes mencionades en els apartats anteriors s'establiran en la normativa de desenvolupament d'aquest Decret.   
Article quart  
Els coloms missatgers en viatge d'entrenament o de concurs oficial, degudament autoritzats per la Federació de Colombofilia, estaran exempts de sotmetre's als torns de val previstos en aquest Decret, durant la seua participació en el viatge mencionat.   
Article cinqué  
De cara al compliment d'allò disposat en l'article anterior, la Federació de Colombofilia elaborarà un calendari de competicions i entrenaments oficials i l'enviarà a la Comissió Mixta Autonòmica, la qual fixarà la forma de compensar als colombicultors els dies que aquestos hagen cedit als colombofilis per a les seues competicions i entrenes oficials.   
DISPOSICIONS FINALS  
Primera  
S'autoritza a la Conselleria de Cultura, Educació i Ciència, a que dicte les disposicions necessàries per al desenvolupament que s'hi escaiga i l'execució d'allò disposat en aquest Decret.   
Segona  
Aquest Decret entrarà en vigor el dia 1 de gener de 1986.   
València, a 9 de desembre de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència.  
CEBRIA CISCAR I CASABAN


Còpia Permalink ELI